AIŠKINAMASIS RAŠTAS

Dėl Molėtų rajono savivaldybės tarybos sprendimų pripažinimo netekusiais galios

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti netekusiais galios Molėtų rajono savivaldybės tarybos sprendimus: 2022 m. lapkričio 24 d. sprendimą Nr. B1-221 „Dėl savivaldybės turto išnuomojimo viešojo konkurso būdu“ ir 2022 m. gegužės 26 d. sprendimo Nr. B1-140 „Dėl savivaldybės turto išnuomojimo viešojo konkurso būdu“ 2 punktą (toliau - Sprendimai).

1. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nenustatomos.

1. Laukiami rezultatai:

Sprendimai bus pripažinti netekusiais galios.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2022 m. lapkričio 24 d. sprendimu Nr. B1-221 „Dėl savivaldybės turto išnuomojimo viešojo konkurso būdu“ priėmė sprendimą skelbti nuomos konkursą savivaldybės veiklai nenaudojamoms 37,74 kv. m ploto patalpoms Molėtų r. sav., Molėtų m., S. Dariaus ir S. Girėno g. 4. Pradinė 1 kv. m nuomos kaina 3,00 Eur. Konkursas nurodytoms patalpoms buvo skelbtas, bet nuomininkų taip ir neatsirado. Sprendimo projektas teikiamas, kadangi dalis nurodytų patalpų šiuo metu reikalingos visuomeninei veiklai. 2023 m. sausio 30 d. gautas iš Molėtų rajono VG „Keisdamiesi keičiame“ raštas Nr. IN-12 „Dėl patalpų suteikimo panaudos pagrindais“, kuriame prašo patalpų veiklai – telkti ir skatinti visuomenines organizacijas, savivaldos institucijas ir verslo struktūras bendrai veiklai, siekia pagerinti gyvenimo kokybę kaimo vietovėse. Rašte nurodo, kad turimos patalpos kino teatro pastate, Molėtų m., Vilniaus g. 45, per didelės, dideli mokesčiai. Kitai daliai patalpų bus ruošiamas sprendimo projektas nuomai.

Molėtų rajono savivaldybės taryba 2022 m. gegužės 26 d. sprendimo Nr. B1-140 „Dėl savivaldybės turto išnuomojimo viešojo konkurso būdu“ 2 punktu priėmė sprendimą skelbti nuomos konkursą savivaldybės veiklai nenaudojamoms 17,86 kv. m ploto patalpoms Molėtų r. sav., Molėtų m., S. Dariaus ir S. Girėno g. 4. Nurodytų patalpų buvo nustatyta pradinė nuomos kaina 2,00 Eur už 1 kv. m. Sprendimo projektas teikiamas, kad Sprendimo 2 punktą pripažinti netekusiu galios. Po to bus ruošimas sprendimo projektas nuomai, kad suvienodinti nuomos kainą tame pačiame pastate.